**2 тур 2016-2017г.**

**5 - 8 кластар өсөн интернет-олимпиада һорауҙарына яуаптар**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе **текст** тип атала.
2. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* **Ул***1930 йыл ойошторолған.* **Уның** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.* **Бында***эшләүселәрҙең күҙәтеүе аҫтында бөтә йәнлектәр һәм* **ҡоштар** *йәшәй. Ғалимдар* **унда***йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләм:

 **Өфө – Башҡортостандың баш ҡалаһы.**

*Беҙҙең райондан Өфөгә поезд, самолет һәм пароход менән барып була. Уның урамдары киң, оҙон һәм матур. Күп ерҙәрҙән автобус менән киләләр. Өфөлә төрлө заводтар һәм фабрикалар күп. Өфөнө ике яҡлап уратып Ағиҙел йылғаһы аға.*

1. Килтерелгән миҫалдың стиле - **матур әҙәбиәт стиле**.

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

1. Бирелгән һүҙҙәрҙең синонимдары һәм синонимдар рәтенең доминантаһы:

***Йәштәш****- тиңдәш, ҡолау-****йығылыу****,* ***яратыу****-һөйөү,* ***ваҡыт****-осор,дәүер;* ***матур****-сибәр, сабый****-бәпес****.*

1. Рус телендә бирелгән фразеологизмдарҙың башҡорт телендәге парҙары:

*Два сапога пара-* ***Ишәй менән Ҡушай***

*Душа нараспашку-* ***Эсендәге тышында***

*Глаза на мокром месте-* ***Балауыҙ һығыу***

*Сыграть в ящик-* ***Гүр эйәһе***

*Кот наплакал-*

*Бить баклуши-* ***Елкәһе ҡалын***

*Пристал как банный лист-* ***Дегәнәк кеүек йәбешкән***

*Водить за нос-* ***Кәкре ҡайынға терәтеү***

*Выеденного яйца не стоит-* ***Эт һуғарыу***

*На душе кошки скребут-* ***Һарыу ҡайнау***

1. Бирелгән фразеологик берәмектәрҙең мәғәнәләре:

***Алты барып йәйәү ҡайтҡан- бушҡа йөрөү, борсаҡ сәсә- маҡтана, тирмәне шәп тарта-күп ашау, теш ҡайрау- үсләшеү, ҡойороҡ болғау-ҡасыу, мамай заманында- борон,элекке осор, дөйә ҡойроғо ергә еткәс- күп ваҡыт үтеү.***

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

***Бо-рон-ғо(***тһ***)-тартынҡы+һуҙынҡы,а-рыҫ-лан***(һ***)-бер һыҙынҡынан торған ижек, ет-меш*(**һт***), мө-хәб-бәт(***тһт***), ҡур-ҡаҡ(***тһт***), ал-маш-сы (***һтһ***)***

1. ***Ҡара диңгеҙ*** *– ҡушма һүҙ. Ике йәки бер нисә тамырҙан,йә нигеҙ һүҙҙән яһалып, бер төшөнсә белдергән һүҙҙәр т.а.*
2. ***Юлдаш- юл+даш, ҡурайсы- ҡурай+сы һүҙҙәренең ялғау төрө- яһаусы ялғау.***
3. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрө-**ҡалын ялғауҙар**.
4. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр **төшөм килештә** килгәндәр.
5. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе сифат һүҙ төркөмөнән килгән.
6. ***Фото, код, ток һүҙҙәрендәге О хәрефе эйәлек к.,төшөм килеш ялғауында һаҡланмай.***
7. Алмаштарҙың төркөмсәһе: *Ай* ***уға(эйәлек)*** *һәр кис* ***ошо(күрһәтеү)*** *һүҙҙе ҡабатлаған…*
8. Ҡылымдарҙың яһалышы: ***ауыҙ ит, күңел ас, ҡаршы ал, хәл йый- тамыр ҡылымдар,бойороҡ һөйкәлешенең II з.,берлек формаһы.***
9. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләм әйтелеү маҡсаты буйынса **хәбәр һөйләм.**
10. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

***Башҡортостаным(төп к.,эйә)*** *минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан* ***Бүздәгем(төп к.,эйә)*** *минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең* ***әсәйем( төп к.,эйә).*** *Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин* ***Тыуған илкәйемдең(аныҡлаусы,эй.к.)*** *ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты!* ***Һағыштарымдан(тултырыусы,сығ.к.)******йөрәккәйемә(Төб.к.,тултырыусы)***  *ҡан һарҡыны…Үҙебеҙҙең яҡтың* ***яҙын, көҙөн, ҡышын, йәйҙәрен (тултырыусы, төш.к.)*** *һағындым. Ҡайҙа һуң һеҙ, ғәзиз* ***тыуған яҡтарым?!(эйә, төп к.)*** *Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

1. Бирелгән омонимдарҙың төрө: *өй (йорт) – өй (бойроҡ һөйкәлешендә ҡылым формаһы )*
2. Антоним, синоним, омоним һүҙлектәре- лингвистик һүҙлектәр.